
Lilja er hið dýrðlegasta kvæði, sem kveðið hefur verið 
á íslenska tungu, enda segir orðtækið: „öll skáld vildu Lilju 
kveðið hafa“. Nú er Lilja þó flestum Íslendingum ókunn. 
Smárit þessi byrja því með handhægri útgáfu af henni handa 
alþýðu. 

Lilja hefur nokkrum sinnum verið gefin út áður handa 
lærðum mönnum og erlendum þjóðum, en aldrei handa ís- 
lenskri alþýðu. Útgáfa þessi er rjettari en fyrri útgáfurnar, 
af því að sá maður hefur búið hana undir prentun, sem til 
þess er færastur og rannsakað hefur handritin af henni. 

Það er eigi gert ráð fyrir því, að smárit þessi verði 
mörg; þó fer það nokkuð eptir því, hverjar viðtökur þau fá 
hjá alþýðu. Pað eitt verður í þau tekið, sem fróðleikur er í 
og almennningi má að gagni verða eða til góðs og skemt- 
unar. Ef smáritunum verður vel tekið, verða gefnar út í 
þeim nokkrar sögur og alþýðleg smárit og greinar eptir Pál 
Melsteð. Vita allir Íslendingar hvernig hann sagði frá og 
ritaði. 

28. desember 1912. 
B. Th. M. 


Allur rjettur er áskilinn. 


Aðalútsala hjá Arinb. Sveinbjarnarsyni, bóksala í 
Reykjavik. 

Eysteinn Asgrimsson. 


Eysteinn, höfundur Lilju, var Ásgrímsson, en 
ætt hans er að öðru leyti ókunn, sömuleiðis uppvöxt- 
ur hans. Það er ekki ólíklegt, að hann hafi verið 
sunnlenskur að ætt eða skaftfelskur, því að hið fyrsta, 
er vjer vitum um hann, er að hann var múnkur í 
Þykkvabæ í Veri, nokkru eftir 1340. Í annál Einars 
prests Hafliðasonar stendur m. a. við árið 1343: 
„Item þá kom ok út Jón byskup Sigurðsson; tók hann. 
Arngrím ok Eystein ad correctionem |til typtunar|, 
bræðr í Veri í Þykkvabæ, fyrir þat er þeir börðu á 
Þorláki ábóta sínum, var Arngrímr settr í tájárn, en 
Eysteinn í hálsjárn“. Sama stendur og í Flateyjar- 
annál, og þar er þriðji „bróðirinn“ nefndur (Magnús) 
og því bætt við, að „þeir hafi orðið opinberir at saur- 
lífi, sumir at barneign“. Það er ekki fagurt hið fyrsta 
sem vjer frjettum af Eysteini. Og svo mikið rennum 
vjer nú þegar grun í, að hann hafi verið skapsmuna- 
maður og liklega heldur ódæll. En hvernig málinu 
hafi lyktað, vitum vjer ekki. Efalaust má telja, að 
hann hafi bætt ráð sitt og orðið að beygja sig, lofa 
bót og betrun. Pað er eins og Finnur biskup hafi 

haft einhverjar frekari heimildir en vjer, þvíað hann 
segir (í 4. bindi kirkjusögunnar, 60. bls.), að ábótinn 
hafi haft í hyggju að fara til Noregs og kæra málið 
fyrir erkibiskupi, en það hafi ekki orðið úr því og 
hafi hann þá stokkið til Viðeyjar og verið þar vetrar- 
lángt (líklega veturinn 1342—43). Sögusögn er það 
og ekki annað, að Eysteinn hafi kveðið Lilju í fáng- 
elsinu, og því aukið við, að hann hafi átt að kveða 
sig upp úr því, og fleira hjátrúarkent er þar tengt við. 
Friðast við kirkjuna hefur Eysteinn, þvíað 1349 var 
hann gerður officialis (á Helgafelli). Árin 1353—54 
var hann handgenginn Gyrð biskupi í Skálholti (1349 
—60); hann var norrænn. Eysteinn er þá með Gyrð 
við máldagagerðir (Skarð á Landi; Fell í Kollafirði). 
13ð5 fóru þeir báðir utan til Noregs, og er ekki 
getið annars en að þá hafi alt verið vel með þeim. 
Gyrður kom út árið eftir, en Eysteinn ekki fyr en 
1357; hafði hann þá verið tekinn inn í klaustrið á 
Elgisetri (við Niðarós; hann er kallaður „canonicus 
regularis de sancta sede“; Elgi- skýrt sem Helgi-). 
Kom hann nú út ásamt Eyjólfi kórsbróður Brandssyni, 
og voru báðir sendir af erkibiskupi sem „visitatores 
Islandiæ“. Einn dómur þeirra er prentaður í Fornbr.s. 
IN 116—20 (um veiði í Laxá í Þingeyjarsýslu). Sama- 
staðar er prentaður samningur þeirra um viðskifti 
Gyrðs biskups og leikmanna. Þessir vísitatorar hafa 
gert sig ærið ráðrika, eftir því sem sagt er, og fje- 
gjarna. Út af því reis fjandskapur með þeim, einkum 
Eysteini, og Gyrð biskupi, og kom svo, að Gyrður 
bannfærði Eystein (1359). Svo stendur í Gottskálks 
annál: „herra Gyrðr byskup bjóz til utanferðar sakir 
þungra greina. er í kómu meðal hans ok bróður Ey- 

steins; setti Eysteinn byskupi stefnur til erkibyskups, 
en byskup lýsti banni yfir Eysteini; hafði hann ok 
ætlat at sigla með byskupi til Nóregs. Gekk bróðir 
Eysteinn litlu síðar til handa ok sættuz at fullu. 
Gyrðr skipaði Eysteini officialis starf um Vestfjörðu“. 
Það lítur svo út sem Eysteinn hafi verið sáttfús mað- 
ur, þrátt fyrir stórlæti sitt. Árið eftir fór Eysteinn 
utan aftur og fjekk mjög harða útivist og vosbúð; 
þar um segir annállinn: „kom skip þat er bróðir 
Eysteinn var á við Hálogaland mjök seint um haustit 
ok voru mjök at þrotum komnir mest sakir drykkjar- 
leysis“. Við ár 1361 stendur loks (í Gottskálks annál): 
„Bróðir Eysteinn kom til Helgisetrs í Þrándheimi 
nærri kyndilmessu, en andaðiz á langaföstu nándir 
passionem domini“ (9: í nánd við föstudaginn lánga). 
Svo stutt er lifssaga þessa manns eftir sögulegum 
heimildarritum. 

En hann orti Lilju, og hún sýnir oss inn í hug- 
skot höfundar sins að nokkru. Hún sýnir oss, að 
maðurinn hlýtur að hafa verið mjög geðrikur, maður 
fullur af andagift og maður þrúnginn af orðgnótt og 
mælsku, og þar að auki mjög trúheitur maður með 
þeirri barnslegu einfeldnistrú, sem rikti á hans dög- 
um og reyndar að sumu leyti ríkir enn í dag. Allir 
þessir eiginleikar gerðu Lilju að því kvæði sem hún er. 

Hið sögulega yfirlit, eða biblíusaga, kvæðisins er 
tekin úr almennum guðfræðis- eða kenslubókum, og 
samlíkingarnar, sem stundum finnast þar, t. d. sú um 
fæðingu Krists (geislinn gegnum glerið; 33. v.) eru 
ekki fundnar af Eysteini, heldur eru þær teknar eftir 
almennum orðatiltækjum kirkjunnar. Að þvi leyti til 
er kvæðið ekki frumlegt. 

Kvæðinu er skift í kafla. Fyrst og síðast eru 25 
vísur — fyrsta og síðasta vísan orðrjett eins; „al- 
máttigr guð“ átti að vera upphaf þess og endir —; 
hinar 50 vísurnar eru stefjabálkar með tvennu stefi, 
og er kvæðið að þessu leyti svo fullkomlega reglulegt 
og samræmilegt, að fæst kvæði standa Lilju jafnfætis. 

Hvenær Lilja sje ort, vitum vjer ekki. En gömul 
sögn er til, er lætur Eystein hafa kveðið hana í 
fángelsinu á Þykkvabæ. Jón Egilsson segir í Biskupa- 
annálum sínum: „Eptir það var Eysteinn borinn í róg 
{við Gyrð| og sögð upp á hann kona, svo biskup 
setti hann í myrkvastofu og þar kvað hann Lilju. 
Ekki þar um fleira“. Hjer er vist tvennu blandað 
saman. En það er ekki ósennileg tilgáta, að kvæðið 
hafi verið ort út úr þeim atburði, sem bjer er átt 
við, Þykkvabæjarmálunum. F.J. 

LILJA. 





1. Almáttigr guð, allra stétta 
yfirbjóðandi engla og þjóða 
ei þurfandi stað né stundir, 
staði haldandi í kyrleiks valdi, 
senn verandi úti og inni, 
uppi og niðri og þar í miðju, 
lof sé þér um aldr og ævi, 
eining sönn Í þrennum greinum. 

2. Æskig þína miklu miskunn, 
mér veitiz, ef eg eptir leita | 
klökkum hug, því að inniz ekki 
annað gott nema af þér til drottinn. 
Hreinsa brjóst og leið með listum 
loflig orð í stuðla skorðum, 
stefnlig görð að vísan verði 
vunnin yðr af þessum munni. 

3. Beiði eg þig, mær og móðir, 
minum að fyr umsjá þína 
renni mál af raddartólum 
réttferðugt í vísum sléttum, 
skýr og sæt af vörrum vórum 
vorðin svó, að mætti, orðin, 
laugaz öll í glóanda gulli, 
guði værig þau skyldr að færa. 

4. Fyrri menn, er fræðin kunnu 
forn og klók af heiðnum bókum, 
slungin mjúkt af sinum kóngum 
sungu lof með danskri tungu; 

i þviliku móður-máli 

meir skyldumz eg en nökkur þeira 
hrærðan dikt með ástar-orðum 
alsvaldanda kóngi að gjalda. 

5. Sköpun og fæðing, skirn og prýði, 
skynsemi full, er betri er gulli, 
dreyrinn Krists af siðu-sári, 
synda likn og dagligt yndi, 
háleit vón á himnasælu, 
hrygðin jarðar neztu bygðar, 
bjóða mér i frásögn færa 
fögr stórmerkin drottins verka. 

6. Herra guð, sá hverjum er dýrri, 
himin og jörð í fystu görði, 
prýddi hann með þrysvar þrennum 
(það er rétt trúa min) engla stéttum, 
áðr var hann þó, jafn og siðan, 
ærinn sér en skepnan væri; 
görði hann heim og teygði tima 
tvó jafnaldra í sinu valdi. 

1. Mektarfullr, sá er af bar öllum 
í náttúru skærleik sinum, 
skapaður góðr, og skein í prýði, 
skapara næstr í vegsemd hæstri, 
eigi lét sér allvel nægja 
engill mekt, þá er hafði fengið, 
meðr ofbeldi öðlaz vildi 
æðra sess og virðing bæði. 

8. Fýstiz hann með ofsa æstum 
að viðr likjaz yfrið ríkum 
guðs eingetnum syni, og siðan 
sér nægjandi öngum vægja. 

Fúll metnaðrinn er með öllu 
óvarliga, sem ritning próvar, 
ætla sér við dýran drottin 

deila megni — hversu er vegnar. 

9. Svó er greinanda, á samri stundu 
sem engillinn tók að spillaz, 
söktiz hann með sinum grönnum 
sem blývarða í djúpleik jarðar, 
blindan þar sem föður sinn fjandann 
feiknt ofbeldit kvelr í eldi; 
fávís er sá, er feðgin þessi 
faðma vill, en siðunum spilla. 

10. Dagarnir sex að vísu vuxu 
veltiligir um sjávarbelti, 
áðr en fengi alla prýði 
Jörð og lopi, er drottinn görði, 
pressað vatn í himininn hvassa, 
hjörn og eld sem merkistjörnur, 
hagl og dýr sem fiska og fugla, 
fagran plóg og aldinskóga. 

11. Breytti guð, og brá til hætti, 
blóð og hold af vatni og moldu, 
léttan blástr af lopti hæsta, 
lifs heitleik af sólarreitum, 
önd og þar til síðan sendi, 
sú er skiljandi drottins vilja 
leið kunnandi um líkams æðar, 
lif skinanda af helgum anda. 

12. Sá er liðandi maðr af móður 
moldu og þó með skæru holdi, 
Ádám nefndur, alls í heimi 
átti ráð með frelsi og náðum. 
Höfginn rann svó hægr á þenna 
heims stýranda, fekk hann skýra 
andagipt, þá er síðan sýndi, 
svó vorðinna sþádóms-orða. 

13. Út leiðandi af Ádáms siðu 
Evu brátt, sem Móises váttar, 
vist með æru, vald og ástir 
vísa gaf hann þeim paradisar, 
þangað til er þau með englum, 
það er blíðan mest, lifði siðan 
meðr afspringi alt það er fengi 
ævinliga og þakkir gæfi. 

14. En að verðleikrinn vis á jörðu 
vyrði sök til himnadyrðar 
boðorðið eitt inn bliði drottinn 
býður þeim í skyldu að hlýða: 
„epli er eitt er eg banna að bita 
báðum ykkr, en þið munuð ráða; 
deyja skuluð, ef efnið eigi 
einfalt boð með dyggleik hreinum“. 

15. Prútnar, svellr og unir við illa 
engill, bann sá er hafði fengið, 
fyrða sveitin ef, fædd á jörðu, 
fái þar vist, er sjálfr hann misti, 
og bruggandi dauðans dreggjar 
duldiz hann fyr augsjón manna; 
fjölkunnigr í einum innan 
ormi tók hann mál að forma. 

16. Sem próvandi segir til Évu: 
„Svara mér skjótt, en hvi hefir dróttinn 
sætast ykkur blóm að bita | 
bannað, en lofað þó flest alt annað?“ 
Svó fór það, að svaraði Eva 
sem margbrugðinn fjandinn hugði: 
„Að eigi við lifs af leiðum 
léttliga hröpum á dauðans stéttir.“ 

17. Léttliga fann þar ljósa váttan 
léttleika í svaranna reiki; 
því treystiz hann framt að freista 
flærðum settr og talar með prettum: 
„Eigi munuð ið Ádám deyja 
andlits hvit, þótt eplið bitið, 
heldr munuð með heiðr og valdi 
hosk og rík við guðdóm líkjaz.“ 

18. Auðgint mjög þvi Éva trúði, 
át hún blóm, en tapaði sóma, 
og til með sér Ádám teygði, 
át hann það, er hann vissi bannað, 
ugði hann, að Éva stygðiz, 
ef neitaði hann bæn að veita; 
fjandinn gat svó í fystu blindað 
feðgin vár með nógu dári. 

19. Refsar þeim að réttum dómi 
ríkr herra fyr ódygð slika, 
rak þau braut af sæmdar-sæti 
snauð og nökt í pisl og dauða; 
veltuz aum í veslum heimi 
viða lands, þar er nær öll síðan 
lýða kind með sárum syndum 


sendiz framm af Ádáms lendum. 

20. Remman brast af rót í kvistu, 
rann þá glæpr af hverjum til annars, 
leið svó heimr um langa tíma 
lifs andvani, en fullr af grandi, 
léttir hvárki ugg né ótta, 
eitt er mest, er þó er á lesti: 
opið helviti, búið með bölvi, 
bauð sig framm við hvers manns dauða. 

21. Heimr er dauðr, en hvað er til ráða? 
Hvar getr þann, er sér megi bjarga? 
Hvergi, því að í synda saurgun 
sannliga hverr að þyngir annan. 

Eitt er til, það er eg vil vótta 

(á eg grátandi frammi að standa): 
attú sjálfr inn dýri drottinn. 
dugir nú ferð, svó lifguð verði. 

22. Veitt er lif, það er varð og mátti, 
veitt er líf, það er Ádám neitti, 
sú miskunn á settum tima 
sendiz framm af guðdóms hendi, 
ljós í heim að lifanda kæmi, 
lifanda vist, það er kvaldar andir 
tæki á braut úr djöfla diki — 
dýrð englanna sliku stýrði. 

23. Tendraz öll og talar með snilli 
tungan min af herra sínum, 
um stórmerkin á hún að yrkja 
yfirspennanda heima þrennra; 
bjúg og sár í bandi væri, 
bandi rétt ins nezta fjanda, 
nema hjálpræði guðs ið góða 
gefið á jörð mig leystan hefði. 

24. Nær og firr með skygnleik skýrum 
skipandi alt með syni og anda 
föðrpersóna engli einum 
erindi býðr, en þessi hlýðir: 

„fljúg og seg það Máríu meyju 
mætri, þeiri er eg skal gæta, 
minn einga son holdi hennar 
hlýðinnar vill björtu skrýðaz“. 

25. Móðir oss er Mária þessi, 
mektarblóm og full af sóma, 
glæsilig sem roðnust rósa 
runnin upp við lifandi brunna, 
rót ilmandi lítillætis, 
logandi öll með skirleiks anda, 
guði unnandi og góðum mönnum, 
guði líkjandi í dygðum slíkum. 

26. Engi sé eg að jarðlig tunga, 
inn háleiti stjörnureitar 
drottinn, þér, sem verðugt væri, 
vandað fái nú stef til handa. 

Sé þér dýrð með sannri prýði, 
sunginn heiðr af öllum tungum 
eilifliga með sigri og sælu, 
sæmd og vald þitt minkaz aldri. 

21. Leið, sigrandi páfugls prýði, 
pentað innan firmamentum, 

Gábriél sem geisli sólar 
gleðiligur í lopt in neðri; 
sendiboði kom sjaufalds anda, 
svó er greinanda, að húsi einu, 
sannr meydómrinn sat þar inni, 
sjálft hreinlifið, gimsteinn vifa. 

28. Og svó veik að meyju MR 
„Máría hlýð nú orðum várum, 
frægast vif, þér færig áve, 
full miskunnar sætum brunni, 
samangaupnandi sina skepnu, 
sannr höfðinginn engla og manna, 
byggir þér fyr brjósti skæru, 
blessuð mær, þú ert sprundum hæri.“ 

29. Heyrði og trúði, en undraz orðin 
jungfrú kyrr, þvi vissi hún fyrri 
aldri kvaddan mann á moldu 
með þvilíkri tígnarkveðju. 
Fyrirbjóðandi henni að hræðaz, 
höfuðengillinn talaði lengra: 

„guð himnanna framm mun fæðaz, 
frúin skinandi, af holdi þinu“. 

30. Fréttir nú með hverjum hætti 
henni bæri til fögnuð þenna, 
borgarmúr svó að brysti hvergi 
bygð geymandi hreinleiks dygða. 
Engill segir að ei muni syngaz 
jungfrú blið, þó að sveininn smíði 
haglig myndun heilags anda, 
hold og bein af líkama hreinum. 

31. Loptin öll af ljósi fyllaz, 
legir og grund þau stóðu og undraz, 
kúguð sjálf svó nærri nógu 
náttúran sér ekki mátti. 

Giptiz öndin guðdóms krapti 
góðu og huldiz Máríu blóði, 

glaðrar dvelz í jungfrú iðrum 
ein persóna þrennrar greinar. 

32. Hjörtun játi, falli og fljóti 
fagnaðarlaug af hvers manns augum, 
æ þakkandi miskunn mikla, 
minn drottinn í holdgan þinni. 

Sé þér o. s. frv. 

33. Fimm mánuðum og fjórum síðar 
fæddiz sveinn af meyju hreinni, 
skygnast sem þá er glerið í gegnum 
geisli brár fyr augum várum; 
glóar þar sól, að glerinu heilu, 
gleðiligt jóð það skein af móður, 
að innsigli höldnu hennar 
hreinferðugra meydóms greina. 

34. Engi heyrðuz, engi vurðu 
jöfn tiðindi fyrr né síðar, 
bæði senn þvi mey og móður 
mann og guð bauð trúan að sanna. 
Loptin sungu komnum kóngi 
kunnigt lof þar er hirðar runnu, 
himna dýrð er hneigð að jörðu, 
hér samtengduz menn og englar. 

35. Þó var ei svó rík að reifa 
rikust móðir ætti góða, 
því var kóngrinn hörðu heyi 
huldr, að mætti firraz kulda. 
Umsniðningar Jésú prýði 
átti dagr að fæðing váttar, 
æsiz blóð um líkama ljósan, 
lagaz minnilig tár af kinnum. 

36. Á þrettánda dag til drottins 
dýrðar-menn, er rikjum stýrðu 
austr í heim, með offri kvómu 

ungan mann að heiðra þannig. 
Umrennandi sex að sinnum 

sex daga grein og fjórum einum 
offraz kaus fyr oss að visu 
Jésús sjálfr í musteris hválfi. 

31. Vigðiz oss, þá er vatni dögðiz 
valdr himnanna á þritugsaldri, 
Jórdánar við æðar hreinar; 

Jón baptista drotni þjónar. 

Þessi ástvinrinn Jésú Kristi 

er nú váttr, að þann dag mátti 
samskíinandi á grænni grundu 
guðs þrenning með lýðum kennaz. 

38. Finn eg alt að manvit manna 
mæðiz þegar að um skal ræða 
máttinn þinn, inn mildi drottinn, 
meiri er hann en görvalt annað. 
Sé þér o. s. frv. 

39. Undraz tók inn forni fjandi 
fæddan mann, er skilja var bannað, 
og þvilikt sem andinn segði 
orðin slík af tungu forðum: 

„þikki mér sem nýjung nökkur 
nálgiz heim og ættir beima, 

eitthvað klókt mun drottinn dikta; 
duldr em eg þess, það ferr af huldu. 

40. Jésúm tigna engla rásir 
uppi og niðri af heimi þriðja, 
stjörnuljós og færðar fórnir, 
friðar samband á hverju landi; 
slík afla mér sóttar-auka 
sönn stórmerkin veitt hjá mönnum; 

kviðig að hans remming ráða 
riði mér að báðum siðum. 
á1. Föðurætt hans trúig fá munu hitta, 
finz móðernið hér með þjóðum, 
þvi er atferðin Jésú burðar 
undarlig, svó að skil eg það varla. 
Ekki er mér á þessum þokki, 
þann veg ferr þeim unga manni, 
aldri var sá fyrr á foldu 
fæddur maðr, er eg næsta hræddumz. 
42. Pystr er hann og fölr af föstu, 
firriz hlátr, en kann að gráta, 
mæðiz hann og er móður sinnar 
mjólku fæddr, en reifum klæddiz; 
finn eg þó, að í slíku sanna 
sjálf náttúran manndóm váttar, 
fýsir mig því framm að æsa 
flein ódygðar honum að meini. 
áð. Mér virðiz sem miklu hæra 
mætr guði hann Ádám sæti, 
áðr eg sveik þau Evu bæði 
ærusnauð Í myrkr og dauða. 
Satt er, að fæstir sjá við prettum, 
svó mun enn um Jésúm þenna, 
því treystumz eg framt að freista, 
forðum hefi eg slægvitr orðið“. 
44. Son Máríu, sonr inn dýri, 
son menniligr guðs og hennar, 
kenn þú mér að forðaz fjandann 
fjölkunnigan, en þér að unna. 
Sé þér o. s. frv. 
45. Frétt hefig hitt, að freistar drottins 

föstumóðs með ýmsum löstum 
púkans slægð, að hvern mann hugðiz 
hvekkjum vanr í synd að blekkja. 
Vélakrings af vöfðum strengjum 
vundin opt, og sneruz á lopti, 
skeytin öll ins flærðar-fulla 

fjanda brjóst í gegnum standa. 

46. Þessu næst ins kæra Kristi 
kenning tók um bygð að renna, 
lif-þjónandi lærisveina 
leitar, finnr, og þar með veitir 
blindum, hrjúfum, dumbum, daufum, 
dauðum, krömdum, ærum, lömdum 
augu, græðing, orð, að hlýða, 
andir, heilsu, vizku, að standa. 

41. Petta sér hann fjandi, að fættiz 
fólkið hans og liz það vansi, 
dæmin góð að vaxa viða, 
verri brögð og lýtin þverra. 

Púkinn kvaldur þeygi þoldi 
þenna leik, er harðan kennir, 
þvi flýtandi sínar sveitir 
syndabrjót að drepa sem skjótast. 
á8. Leiðan dreng að ljótum ráðum 
lokkar hann (sá er Jésú manna) 
yfirmorðinginn (innan hirðar, 
Júdás nefndr, er óvænt stefndi); 
mildan guð við silfri seldi 
sveitum þeim, er Júðar heita, 
fullum upp af grimdar galli, 
grenjaði þjóstr í þeira brjósti. 
49. Fúsir hlupu og fundu Jésúm, 

fundinn hröktu, lömdu og bundu, 
bundinn leiddu, hæðnir hæddu, 
hæddan, rægðan slógu og afklæddu, 
fjandans börnin þröngum þyrni 
þessum spenna um blessað ennið, 
þessir negla Krist á krossinn, 
keyra járn, svó stökk út dreyri. 
50. Ættim vér á Jésúm drottin 
ifunarlaust með fullu trausti 
út af hjartans instum rótum 
allir senn með gráti að kalla. 
Sé þér o. s. frv. 
ði. Yfirmeistarinn allra lista, 
Jésús góðr, er lifgar þjóðir, 
kenn þú mér að stilla og stýra, 
steflig orð megi tungan efla. 
Ævinliga með lyktum lófum 
lof ræðandi á kné sin bæði 
skepnan öll er skyld að falla, 
skapari minn, fyr ásján þinni. 
52. Eru æ minnilig eptirdæmi 
yfirbjóðanda himins og landa, 
hneigði nú sinn háls og vægði 
hverjum þræl, er lysti að berja, 
fátalaðr með litillæti, 
lágraustaðr með ásján fagra, 
svó bjóðandi í sáran dauða 
sina önd fyr nauðsyn mina. 
53. Hrækjandi þá höfuðin skóku 
heiðingjar sem Júðar leiðir; 
flestir allir flýðu Kristi 
fylgdarmenn við storminn þenna. 

Minnaz verðr og má eg ei annað, 
móðir guðs í tárum flóði; 
mætti verða, að minnar sóttar 
minnaz vildi hún eitthvert sinni. 

öá. Höfuðdrotningin harmi þrungin 
(hneigð og lút hún skalf af sútum) 
færðiz nær, þá er fell úr sárum 
fossum blóðið niðr um krossinn; 
þrútnar brjóst, en hjartað hristiz, 
hold er klökt, en öndin snökti, 
augun tóku að drukna drjúgum 
döpr og móð í tára-flóði. 

óð. Rödd engilsins kvennmann kvaddi, 
kvadda af engli drottinn gladdi, 
gladdiz mær þá er föðurinn fæddi, 
fæddan sveininn reifum klæddi, 
klæddan með sér löngum leiddi, 
leiddr af móður faðminn breiddi, 
breiddr á krossinn gumna græddi, 
græddi hann oss, er helstrið mæddi. 

56. Þó grét hún nú, sárra súta 
sverði nist í bringu og herðar, 
sitt einbernið, sjálfan drottin, 
sá hún hanganda á nöglum stangaz, 
armar sviddu af brýndum broddum, 
brjóst var mætt; með þessum hætti 
særðiz bæði sonr og móðir 
sannheilög fyr græðing manna. 

o7. Fyr Máríu faðm inn dýra, 
fyr Máríu grát inn sára 
lát mig þinnar lausnar njóta 
lifandi guð með föður og anda. 

Ævinliga o. s. frv. 

58. Syni Máríu svartir færa 
seggir blandað gall með dreggjum, 
fulla smán og flestar pinur 
fundu þeir, en heimrinn stundi. 
Fölnar skinn og fellr að enni, 
fættaz orð, en þverrar mætti, 
öndin leið af Jésú pindum, 
yfirvaldanda himins og landa. 

59. Eg segi rétt, að engi mætti 
ógrátandi vörrum láta, 

Jésú minn, ef letrið læsi 
linhjartaðr af píslum þínum, 

þvi að náttúran æpti af ótta 

öll skjálfandi, en himnar sjálfir 
týndu ljósi, er berr vart bundinn, 
bifaðiz hauðr í þinum dauða. 

60. En í andláti Jésú sæta 
oss er flutt, að gægz á krossinn 
fjandinn hafi og frétt að syndum 
færaglöggr, ef nökkur væri. 
Hlægir mig, að hér mun teygjaz 
hans forvitni sér til vansa, 
eigi mun nú ormr inn bjúgi 
agn svelgjandi á króki fagna. 

61. Öll helvitis járnhlið skjálfa, 
undraz myrkr, að ljós er styrkra, 
hlaupa fjandr og ætla undan, 
ódæmin þeir sögðu að kæmi, 
hræzlan flaug um heljar bygðir; 
helga menn, er fjötrar spenna, 
hlaut óvinrinn laust að láta, 

lamdr og meiddr er valdið beiddi. 

62. Hvað er tíðinda? hjálpaz lýðir. 
Hvi nú? Því lét Jésús pínaz. 
Hvað er tiðinda? Hraktr er fjandinn. 
Hverr vann sigrinn? Skapari manna. 
Hvað er tiðinda? Helgir leiðaz. 
Hvert? Ágæt í tígnarsæti. 
Hvað er tíðinda? Himnar bjóðaz, 
Hverjum? Oss, er prisum krossinn. 

63. Signað ljós inn sæti Jésú, 
sannr lifgari dauðra manna, 
drag þú mig frá djöfla bygðum, 
drottinn bliðr, og halt mér síðan. 
Ævinliga o. s. frv. 

64. Sé eg ei þann, að út megi inna, 
orða-snild þótt próva vildi, 
alla gleði, er fekk að fullu 
forn Ádám við Jésú kvámu; 
sjálfr hann einn þvi að batt með bölvi 
börn sin öll í dauðans pínu, 
en nú leysti öll úr banni 
eitt hans barn og miskunn veitti. 

65. Hvi stundaðir, inn forni fjandi 
fremdar snauðr, á Jésú dauða? 
eða þóttiz þú meiri að mætti? 
máttrinn hans að guðdóm váttar, 
eða hugðir þú líkams lygðir? 
likam tók hann meyjar rikrar, 
óverðugan hann flengdu fyrðar; 
flekklausastr hann vann til ekki. 

66. Þú fyrdæmdir auma Evam 
Eva mann fyr epli bannað, 

maðr bannsettur allar ættir, 
ættin Krist, er spjóti nisti, 
Kristur þig, þó er fant í fystu 
fystan prett og manndráps lystir; 
svó ódygðar-brandrinn bjúgi 
beygðiz aptr í þína kjapta. 

67. Siðan reis með sigri af dauða 
sunnudag og görði kunnan 
sinn ódauðleik mörgum manni 
mildin sjálf, þótt deyja vildi; 
tvennar gengu tvisvar sinnum 
tíu dægranna rásir hægar, 
áðr en upp yfir himna-hæðir 
hóf hann blóð, það er tók af móður. 

68. Umrennandi sjau að sinnum 
sjau daga grein og þar til einum 
hingað sendi hann helgan anda 
hreinferðugastan lærisveinum. 
Vegsamligr til handar hægri 
hann er guðs með virðing sanna, 
sinn bjóðandi faðm inn friða 
fyrða laðar til himna dyrðar. 

69. Máríu son, fyr miskunn dýra 
manns náttúru og likam sannan 
kenst þú við, að min þú minniz, 
minn drottinn, í ríki þínu. 
Ævinliga o. s. frv. 

10. Enn mun koma í öðru sinni 
alls valdandi kóngr að gjalda 
seggja Íerðum sinar görðir 
sóma-örr á efsta dómi. 

Svó geisar þá eldr og eisa 

jörð og fjöll, að í heimi öllum 
eigi finz þá upp úr skýjum ; 
óbrunnið og niðr að grunni. 

11. Upp risöndum allra landa 
ibyggjurum við dóm inn hryggva 
Jésús mun þá sárin sýna 
súthrærandi og pislarfæri. 

Orð og hugsun, allar görðir 
eru kannaðar hvers sem annars, 
bjóðaz hvárki blót né eiðar, 
byrgjaz úti gjafir og mútur. 

12. Engi finz á þessu þingi 
þrætugjarn né klókrar varnar 
orðahreimr, er á drottins dómi 
dreifaz menn í flokka tvenna; 
aðra sveit með hæstum heiðri 
hefr hann langt yfir sferas efri, 
steypir þá með eymd og ópi 
öðrum niðr í fjandann miðjan. 

13. Reknir brott í dauðans druknun 
drepnir menn, er þar skulu brenna, 
gnista tennr í fýlu og frosti, 
fjandr í kring um búka standa. 
Brigzl og hróp er að görvum glæpum, 
grimmlig sótt í myrkri og ótta, 
engi er vón á Öðru en pínu, 
eilif nauð, en kvikr er dauðinn. 

74. Þessu í gegn mun finna fögnuð 
fyrða hverr, er til sinnar dyrðar 
herrann bauð með hæstri prýði; 
heimleiddir því að verða beimar 
ungir, glaðir, frjálsir, friðir, 

færir, mátkir, vitrir, skærir; 
hátið gild er um allar aldir 
alda þeim með virðing haldin. 

15. Tárum rigni, en tungan þagni, 
taki af mál, en þurftug sálin 
beriz um fast svó búkrinn hristiz, 
bið eg óttandi: hjálp mér dróttinn. 
Ævinliga o. s. frv. 

16. Tvó hræðumz eg: dóm og dauða; 
deyr sá margr, er engi bjargar, 
mitt eitt veit eg lif ið ljóta 
leiða mig í drottins reiði. 

Í margfaldri synda saurgan 
sviður brjóst og hefndum kviðir 
fyr afbrigði flestra dygða; 

fátt er það, er siðuna váttar. 

11. Vindi fult hefir veslan anda 
vórt ofbeldið löngum feldan, 
blár og ljótr í öfundar-eitri 
jafnan hefi eg næsta kafnað. 
Reiðigall með sárum sullum 
sviðrar mér um blásin iðrin, 
hrygðin slitr af hjartarótum 
harðan styrk í súta-myrkri. 

18. Festiz opt í fjúki lasta 
frost ágirni mér í brjosti, 
græðgi-drep með glæpum auógum 
grefz hér inn með krókum stinnum; 
hræðiliga með blindri bliðu 
blekkiz hold í dauðans flekkun, 
hreldr af slíku ættig aldri 
ugglaus vera, þótt miskunn huggi. 

19. Fyrirlátið mér, faðir inn sæti 
fyrirlátið mér, eg vil gráta 
orð og hugsun, illar görðir 
auðmjúkliga og firraz dauða; 
þvi lýt eg nú þér að fótum 
þröngdr og kvaldr, af mæðing taldri, 
klökkr og hræddr eg þurfa þykkjumz 
þina vægð í nauðsyn mína. 

80. Svó fýsumz eg sæti Jésú, 
synda líkn, að þeira myndir 
litaz mér sem liggi þrútið 
linna eitr um hjartað innan. 
Send hingað mér sjaufalds anda 
sanna gipt, er leysi úr banni 
mina önd, að mættig þjóna, 
Máríu blóm, fyr ykrum sóma. 

81. Laust aldrigi lát mig, Kriste, 
lasta-vinds í bylja-kasti, 
typta mitt og tem sem optast 
tendrað brjóst með liknarvendi, 
svó að grátandi fús að fótum, 
faðir skinandi, krjúpig þinum 
hvert það sinn, er eg kulda kenni 
kostalaus af glæpafrosti. 

82. Beiðig nú fyr Máriu móður 
mjúka bæn og fagran tænað 
á treystandi, Jésú Kriste, 
yðra vægð, er týndum nægðiz, 
pin mig áðr en dettr á dauði, 
dróttinn minn, í kvölum og sóttum, 
að því minnur sé eg þá siðan 
slitinn af fjandans króki bitrum. 

83. Lifið sjálft, að luktri ævi 
leys mitt bann fyr iðran sanna, 
óleó smurður veit að eg verða 
viðr-kennandi mildleik þenna; 
hreinast gef þú bjarta mínu 
hold og blóð, er tókt af móður, 
listiligasta leiðar nesti, 
leysiz önd af holdsins böndum. 

84, Hræðumz eg, að sárt muni sviða 
samvizkunnar bygð af grunni, 
sundruð öll, þá er syndir kalla 
sína eign á hjarta minu, 
dökkvir munu þá fjanda flokkar 
færaz nær með ópi og kæru, 
búnir mig að brenna og skeina, 
bita, kremja, rifa og slita. 

85. Muntu þetta, inn dýri drottinn, 
djöfla sveitum nökkuð veita 
mina önd að meiða og pína, 
Máríu barn, en hjálpar varna? 
Heitu og rauðu hjartablóði 
hana leystir og þvi má eg treysta, 
Jésú, þinni ást, er mönnum 
öllum bauð til lífs frá dauða. 

86. Heyr þú mig nú, himins og jarðar 
háleit bygðin allra dygða, 
megindrotningin manna og engla, 
móðir guðs og blessun þjóða, 
þá eg mæðumz í nógum nauðum, 
nálæg ver þú minni sálu, 
vef þú ágætu verndar skauti, 
vón min sönn, er hjálpar mönnum. 

81. Mária, kreist þú mjólk úr brjóstum, 
min drotning, fyr barni þinu, 
dreyrug föðurnum sýn þú sárin, 
sonr Máríu, er naglar skáru. 
Eg vænumz, að ykrum þjóni 
engi kvöl megi drotna lengi, 
miskunnar þá er mjúkust renna 
merkin slík um himnaríki. 

88. Frammi stattu, er fæddir drottin, 
fyr skinanda barni þinu, 
miskunn bið þú að mjúka finni 
maðrinn hverr, en glæpi þverri. 
Ber þá framm af bliðum vörrum 
bænarmál fyr kristnum sálum, 
Máría, Jésú móðir dýrust, 
mundu að eigi skiljumz eg undan. 

89. Þú ert hreinlifis dygðug dúfa, 
dóttir guðs og lækning sótta, 
giptu vegr og geisli lopta, 
gimsteinn brúða og drotning himna, 
guðs herbergi og gleyming sorga, 
gleðinnar past og eyðing lasta, 
líknar æðr og lifgan þjóða, 
loflig mær, þú ert englum hæri. 

90. Þú ert elskandi ein af sprundum 
ágætust fyrir litillæti, 
um-bætandi bragna syndir, 
blessuð mær, þú ert drotni kærust. 
Þú ert hitnandi heilags anda 
höll og prýdd með dáðum öllum,, 
ei kennandi, kvitt af syndum, 
krapta þröng, en löstinn öngvan. 

91. Mária, ert þú móðir skærust, 
Mária, lifir þú sæmd í hári, 

Mária, ert þú af miskunn kærust, 
Mária, létt þú syndafári, 

Mária, lít þú mein þau er vóru, 
Mária, lit þú klökk á tárin, 
Máría, græð þú mein en stóru, 
Máría, dreif þú smyrsl í sárin. 

92. Tungusætr ef einnhverr ýta 
orðum hygz í kvæði að skorða 
mjúkan dikt að makligleikum, 
min drotning, af heiðri þínum, 
því er líkast, sem rasi eða reiki 
ráðlaus seggr að ýmsum veggjum 
fældr og byrgðr, og feti þó hvergi 
fús í brott úr völundarhúsi. 

93. Hrærð af list þótt hvers manns yrði 
hold og bein að tungum einum, 
vindur, leiptr og grænar grundir, 
grös ilmandi, dupt og sandar, 
hagl og drif, sem fjaðrir, fuglar, 
fiskar, dýr, sem holt og mýrar, 
hár og korn, sem heiðar stjörnur, 
hreistr og ull, sem dropar og gneistar, 

94. viðr og grjót, sem staðir og stræti, 
strengir, himnar, lopt og englar, 
orma sveit og akrar hvitir, 
jurtir, málmr og laufgir pálmar 
augabragð þótt aldri þegði, 
allar þær af fyrnsku væri 
máðar, fyrr en Máríu prýði 
mætti skýra fullum hætti. 

95. Mária vertu mér í hjarta, 
mildin sjálf, því að gjarna vildag, 
blessuð þér, ef mættig meira, 
margfaldastan lofsöng gjalda. 
Loflig orð í ljóðagörðum 
listilig af móður Kristi 
öngum tjáir að auka lengra: 
einn er drottinn Máríu hreinni. 

96. Inn krossfesti, kraptr inn hæsti, 
Kristr, er fjórir broddar nistu, 
þér býð eg og þinni móður 
þetta verk, er í einn stað settag. 
Þá látið mig þessa njóta 
þröngskorðaðra kvæðisorða, 
er þið sjáið mig öllu varða, 
öndin min að forðiz pínu. 

97. Veri kátar nú virða sveitir; 
vættig þess, í kvæðis hætti 
vórkynni, þótt verka þenna 
vandag miðr, en þætti standa; 
varðar mest til allra orða, 
undirstaðan sé réttlig fundin, 
eigi glögg þótt eddu regla 
undan hljóti að vikja stundum. 

98. Sá, er óðinn skal vandan velja, 
velr svó mörg í kvæði að selja 
hulin fornyrðin, að trautt má telja, 
tel eg þenna svó skilning dvelja. 
Vel þvi að hér má skýr orð skilja, 
skili þjóðir minn ljósan vilja, 
tal óbreytiligt veitt af vilja, 

vil eg að kvæðið heiti Lilja. 

99. Sannri ást og sætu brjósti 
sinni rétt fyr hjálp og minni 
segi Máríu hverr, er heyrir, 
hennar vess, á diktan þessa; 
verða kann, að mærin minniz 
min, þá er ligg eg kvaldr í pínu, 
berr mig þar til vón, á vörrum 
vist ef léki á dóminús técum. 
100. Almáttigr guð, allra stétta 
yfirbjóðandi engla og þjóða 
ei þurfandi stað né stundir, 
staði haldandi í kyrleiks valdi, 
senn verandi úti og inni, 
uppi og niðri og þar í miðju, 
lof sé þér um aldr og ævi, 
eining sönn Í þrennum greinum. 

Athugasemd um málið. 


Eysteinn ritaði eða hafði það mál, sem var alment ritað 
og talað á 14. öld á Íslandi. Sjálfur er hann fullur af að- 
dáun fyrir málinu („i þvilíku móðurmáli“), sem hann eftir 
fornum sið nefnir „danska túngu“. En íslenskan á 14. öld 
var orðin allmjög breytt frá því á dögum Snorra t. d. Ýms 
ný orð voru komin inn í hana (ibyggjari, fyrirláta, fyrir- 
bjóða, yfirbjóðandi, yfirmeistari og fleiri þess konar orð; 
yfir höfuð hin mikla notkun hluttaksorða bæði sem eiginlegra 
hluttaksorða og nafnorða), og sum miklu fyrr en á 14. öld 
(t. d. offr, offra, letr, pisl, náttúra, pína, nafno. og sagno., 
persóna og fleiri; öll þessi orð má finna í Lilju). Fornar orð- 
myndir voru nú breyttar (ok í og, at í að, -r í endingum að 
„ur; þó voru eldri myndirnar enn kunnar og notaðar í við- 
lögum; þolfallsmyndin feðr er allúng; v framan við o og u: 
vóXxu, vunnin, vundin, vorðin, vyrði — alt í Lilju). Mart fleira 
mætti til nefna þess konar, er nýjabrum er á. Eysteinn við 
hefur allmikið af útlendum orðum; alveg latínsk orð koma 
fyrir: rósa, firmamentum (festing), baptista, sferas (þolfall flt., 
himna), óleo (þágufall); önnur útlend orð bæði úr latínu og 
þýsku eru: diktr, diktan, mekt, múr, innsigli, púki, past 
(næring), vess; Júðar; klókr, kvíttr (laus við), réltferðugr, 
hreinferðugr, próva (þrisvar), forma (mynda), dikta, prísa, 
pressað, pentað; ennfremur má nefna: stétt, plógr (gróður). 
Öll eða flest þessi orð oru komin fyrst inn í norskuna, og 
með Norðmönnum (norskum biskupum og fylgdarliði þeirra; 
Gyrður var norskur, sem getið var) hafa þau flust til Íslands 
og orðið þar innligsa, þótt sum þeirra hafi síðar horfið aftur. 
En til Noregs voru þau komin sunnanað eða úr bókum (lat- 
ínskum). Um 1300 var norskan orðin mjög spilt. 

28, áve (lat. ave) = heill (þjer); 99, dominus técum = 
guð (er) með þjer. Úr lat. setningu, er öll hljóðaði: Ave 
Maria, gratia plena, dominus tecum = Heil M., full náðar, 
guð o. s. frv. 

